
RHEUMATISMO  ACUTO. 


V  ETERES  medici  ubique  Rheumatismum  cum 
Podagra,  aliisque  morbis,  confudisse  videntur  ; 
et  has  affedliones  generali  Morbi  articularis 
nomine  vocant. 

Ballonius,  medicus  Parisiensis,  ex  obscu¬ 
ritate  qua  diu  involutus  fuit,  hunc  morbum 
tandem  eripuit,  rationemque  medendi  instituit, 
quam  medici  scriptores,  inter  quos  eminent 
Riverius  et  Sydenham,  exinde  secuti  sunt. 


A 


Praeclaras 

Praeclarae  hujus  Academiae  Cl.  Prof.  Cullen, 
de  hac  re  scientiam  haud  parum  emendavit  et 
auxit;  in  secundo  Primae  Classis  ordine,  Phleg- 
masiis,  morbum  locavit.^.  Praecipua  ejus  signa 
his  verbis  depinxit  :  “  Morbus  ab  externa,  et 
plerumque  evidente  causa  :  pyrexia  ;  dolor  cir¬ 
ca  articulos,  musculorum  tradum  sequens,  ge¬ 
nua  et  reliquos  majores,  potius  q^uam  pedum 
vel  manuum  articulos,  infestans,  calore  externo 
audlus.” — “  Variat  sede  ;  hinc,  in  musculis  cox¬ 
endicis,  Ischias  rheumaticum  ;  —  in  musculis 
thoracis,  Pleuritis  spuria, — et  in  musculis  Ium- 
borum.  Lumbago P 

HISTORIA  MORBI. 

Rheumatismus  acutus  eos  qui  in  regionibus 
frigidis  habitant,  s^pissime  aggreditur  ;  et  illis 
tempestatibus  quando  magnae  subitaeque  coeli 
mutationes  occurrunt,  praesertim  accidit. 

I 

Hic  morbus,  tempore  verno  et  autumnali  ple¬ 
rumque 

rumque  viget,  sed  nulli  prae  caeteris,  anni  tem¬ 
pori  proprius  est.  Eos  praecipue  vexat  qui 
temperamento  sanguineo  praediti  sunt,  et  sum¬ 
mo  juventae  vigore  fruuntur.  Vir  clarus  Dr 
Home  *  Pater,  praxi  sua  in  Nosocomio  Regio 
Edinensi  edodlus,  notavit,  foeminas,  quae  in 
Rheumatismum  incidunt,  quantum  ad  nume¬ 
rum  spedlat,  mares  plus  quam  3  ad  i  exce¬ 
dere.  Experientia  Haygarth  contra- 

I 

rium  docet,  nam  in  libro  nuperrime  ab  illo  de 
hoc  morbo  edito,  sententiam  sequentem  inveni¬ 
mus  :  “  More  males  are  attacked  with  the  acute 
Rheumatism  than  females,  in  the  proportion  of 
98  of  the  former  to  73  of  the  latter,  or  nearly 
as  4  to  3,  probably  because  men  are  more  ex- 
posed  to  cold  and  rain  than  women  -j'.”  Im¬ 
puberes  et  senes  raro,  morbo  pleduntur  ;  vero 

a 


*  Chn,  Kxper*  afid  Ohs, 

f  Haygarth.  Chn*  Hist^  of  Acute  Rheumatism^ 
1805.  p.  20. 

a  pubertate  ad  annum  vitae  trigesimum  quin¬ 
tum,  vel  etiam  quadragesimum,  plerumque  in- 

/ 

festat. 

Rheumatismus  solitis  pyrexiae  signis  ple¬ 
rumque  incipit :  >^ger  primo  languore  et  las¬ 
situdine  afficitur;  corporis  extrema  pallescunt  et 
torpent ;  frigoris  sensus,  qui  secundum  spinam 
dorsi  descendit,  saepe  percipitur  ;  et  tandem 

t 

cum  horrore  in  totum  corpus  diffunditur  ;  bre¬ 
vi  sequitur  stadium  calidum,  et  omnia  pyrexiae 
regularis  signa  ;  sitis  scilicet,  calor,  anxietas,  et 
inquietudo  superveniunt ;  lingua  admodum  sic¬ 
ca  et  albida  fit ;  pulsus  jam  frequens,  plenus,  ac 
durus ;  respiratio  difficilis  est ;  modo  vertigo, 
modo  dolor  capitis,  supervenit ;  facies  turgida, 
et  oculorum  sensilitas  exquisita  ;  febrisque  sig- 

f 

na  nodu  ingravescunt.  Postquam  haec  signa 

biduum  triduumve  perstiterunt,  dolores  acuti, 

< 

erratici,  in  variis  corporis  partibus,  praecipue 
vero  in  artuum  superiorum  ac  inferiorum  arti¬ 
culis,  sentiuntur.  Hi  dolores  nonnunquam 
unam  partem  occupant :  Saepius  autem  ab  uno 

ad 


/ 

ad  alterum  articulum,  musculorum  cursum  se¬ 
quentes,  migrant,  et  calore  externo,  et  muscu¬ 
lorum  exercitatione,  haud  leviter  augentur. 

Intermissionem  nonnunquam  morbus  facit,  et 
quasi  fehris  intermittens  tempore  interposito  as- 
quo  gradu  redire  solet*.  Coxendix,  genua, 
humerus  et  cubitus,  malleolus  et  carpus,  s^- 
pilis,  manus  tamen  pedes  atque  digiti  rarius, 

afficiantur. 

» 

; 

Artubus  aliquandiu  dolore  affedis,  superve¬ 
niunt  tumor  ruborque,  et  pars  dolens  omnia 
phlegmonis  genuinas  indicia  exhibet.  Sudor 
partialis  hunc  morbum  fere  comitatur,  qui  pri¬ 
mo  morbi  stadio  prorumpere  solet :  idem  vero 
neque  universus,  neque  copiosus ;  articulorum 
dolores  nec  tollit,  nec  morbum  solvit. 

Progrediente  malo,  urinae  color  rubicundior 
est ;  morbi  principio  nullum  sedimenti  depo¬ 
nit  ; 

Vid.  Trotter.  Medie.  Naut,  vol.  i.'p.  393. 

nit ;  sub  ejus  finem  vero,  sedimentum  lateritium 
in  vase  imo  demittitur;  nullam  vero  malum 
inde  crisin  habet,  nam  postquam  in  urina  sedi¬ 
mentum  apparuerit,  morbus  saepe  diu  perstat. 

Intestina  fere  nunquam  immunia  evadunt, 
alvus  enim  insigniter  compressa  est. 

Sanguis  e  vena  hoc  morbo  laborantium  mis¬ 
sus,  crustam  coriaceam  albidam  plerumque  ex¬ 
hibet  :  quoties  sanguinis  fibrina  eousque  con¬ 
trahitur,  ut  crassamenti  superficies  cava,  seu 
pyxidata  fiat,  diathesin  phlogisticam  maximam 
esse  judicamus.  Pyrexia.ad  diem  decimum 
quartum,  vigesimum,  aut  etiam  quadragesi¬ 
mum,  protrahitur  ;  et  raro  ante  diem  sextum 
vel  septimum  remittit.  Saepe  accidit  ut  signis 
febrilibus  cessantibus,  et  simul  tumore  jundu- 
rarum  et  rubore  diminutis,  dolores  tamen  va¬ 
rias  partes,  lumbos  praecipue  et  coxas,  vexare 
pergant,  ^ger  tussi  plerumque  fatigatur,  quae 
omnia  signa  graviora  reddit. 


Quamvis 

Quamvis  inflammatio  partis  cujusdam  adsit, 
hic  morbus  rarissime  suppuratione,  nunquam 
forsan  morte,  gangraena,  vel  scirrho  termina¬ 
tur,  sed  plerumque  resolutione  finitur.  Hu¬ 
mor  autem  pellucidus  et  viscidus  haud  raro  in 
tendinum  vaginas,  vel  telam  cellulosam  effundi¬ 
tur,  fere  semper  tamen  postea  resorbetur. 

Rheumatismus  s^pe  in  arthrodyniam,  sive 
in  Rheumatismum  chronicum,  et  praecipue 
quando  imperite  tradiatur,  desinere  solet :  non- 
nunquam  in  anchylosin,  sed  rarius  in  paralysin 
transit. 


CAUSiE  REMOTA. 

causae  in  prje.dis ponentes,  et  occasiona- 

LEs  vel  excitantes,  a  medicis  dividuntur,  et 
clariss.  Gregorius,  in  elegantissime  suo  libro 
de  Medicina  Theoretica,  eas  sic  describit : 

Causa  prcddisponens  est  illa  quae  corpus  tan¬ 
tum  opportunum  reddit  \  scilicet  ut,  admota 

causa 


-4 

causa  excitante,  in  morbum  incidat.  Causa 

occasionalis  vel  excitans^  est  ea  quae,  in  corpore 

jam  proclivi  fadto,  morbum  excitat.” 

* 

Diathesis  phlogistica  est  praecipua  corporis 
conditio,  quae  proclivitatem  in  hunc  morbum 
facit.  Hunc  statum  inducunt  desidia,  diaeta 
lautior  atque  nutriens,  somnus  nimis  protrac¬ 
tus  ;  evacuationes  solitae  suppressae,  quales, 
sanguinis  periodica  detradlio,  exhalatio  per 
cutem,  haemorrhois,  setacea,  fonticuli,  epis^ 
pastica,  menses,  unde  mulieres  saepius  quam 
viri  hoc  morbo  tentantur.  Ea  quoque ‘omnia 
quae  corpus  maxime  debilitant,  ut  nimis  Vene¬ 
ris,  prava  consuetudo  vivendi  in  conclavis  cali¬ 
dis,  &c.  ad  hunc  morbum  hominem  opportu¬ 
num  reddunt. 


CAUSJE  EXCITANTES. 

Causa  occasionalis  praecipua  frigus  est ;  va¬ 
riae  tamen  sunt  res  circumstantes  quibus  adtio 

ejus 

ejus  potentior  evadit,  praesertim  subitae  caloris 

et  frigoris  vicissitudines  ;  quando  humori  con- 

\ 

jungitur  frigus^  et  corpori  aestuanti  admove¬ 
tur,  plus  frigoris  ex  vaporis atione  gignitur,  at¬ 
que  effedlus  multo  majores  erunt.  '  Qui  ex  hy- 
drargyri  usu  febriculam  subeant,  admoto  fri¬ 
gore,  in  plurimum  damni  hoc  morbo  praecipi¬ 
tantur. 

•*  r  ' 

Autumno  desinente  aut  vere  incipiente,  cum 
tempestatum  mutationes  insigniter  sunt  subita 
et  contrariae,  incidit.  Cum  autem  Jovis  muta¬ 
tiones  quavis  anni  tempestate  contingere  pos¬ 
sunt,  anni  tempus,  quo  morbus  interdum  se  os¬ 
tendit,  a  variis  rebus  pendebit.  Plerumque  ta¬ 
men  has  terrae  plagas,  in  quibus  coelum  subi¬ 
tas  et  insignes  mutationes  subit,  Prequentius  in¬ 
festat. 


CAUSA  PROXIMA, 

Ut  definiunt  scriptores  medici,  est  “  illa  qum 
praesens  morbum  facit,  sublata  tollit,  mutata 

B  mutat.” 

mutat.”  Causae  proximae  omnium  fere  mor¬ 
borum  in  atra  caligine  immerguntur.  Hic 
morbus  ortum -ducere  videtur  ex  inflammatione 
quorundam  articulorum  partium.  Quare  vero 
ab  aliis  inflammationibus  ex  frigore  differt,  an 
ligamenta  vel  quae  partes  afficiantur,  et  quare, 
sicut  aliae  inflammationes,  nec  in  suppurationem 
vel  gangraenam  abeat,  non  nobis  est  dicere. 
Fas  est  forte  hujusmodi  quaestionibus,  verbis 
poet^  responsum  dare, 

“  Causa  latet,  vis  est  notissima/ . 


V  J'j’  i.  DIAGNOSIS. 

-  r 

r:  . ' 

Inter  Rheumatismum  et  alios  morbos  fre¬ 
quenter  haud  facile  est  dignoscere,  et  majorem 
peritiam  atque  ingenii  acumen  ulla  fere  alia 
parte  medicinas  postulat.  ‘‘Sine  hac  scientia 
nulla  stabilis  institui  potest  prognosis  vel  thera- 

peia, 


I 

peia,  et  medicus  adstantibus  saepe  ludibrio 
est  *  ” 


Praecipui  morbi,  quibuscum  Rheumatismo 
acuto  est  similitudo,  sunt  Podagra  et  Siphylis ; 
si  ad  signa  autem  singulis  horum  propria  ani¬ 
mum  intendimus,  discrimina  vera  quae  inter 
eos  et  Rheumatismum  intercedunt,  sine  magna 
difficultate  reperientur.  Podagra,  quippe  Rheu¬ 
matismum  maxime  refert,  praecipuam  nostram 
attentionem  jure  vindicat. 

Rheumatismus  a  causa  externa  et  plerum¬ 
que  e  vidente,  nempe  frigore  et'humiditate  ori¬ 
tur.  Affe6liones  quaedam  contra  partium  in¬ 
ternarum,  praecipue  ventriculi,  velut  concoaiio 
prava,  flatus,  ruclus  acidi,  aliquando  insipidi, 
cum  variis  funclionum  debilitarum  signis,  Po¬ 
dagram  adventuram  praenunciant ;  haec  autem 

Rheumatismum 


*  Cl.  Home,  Princip.  Mediciu, 

Rheumatismum  raro  praeeunt  aut  comitantur. 
Sexus  amabilis  antequam  cessent  catamenia,  et 
eunuchi,  a  podagra,  maxima  ex  parte,  immunes 
sunt :  Porrb  est  morbus  haereditarius  ;  Rheu- 
ipatismus  autem,  vix  unquam.  Illa  mares 
s^pius  qu^m  feminas ;  hic  sexum  mulie-  j 
brem  (secundum  Cl.  Home)  potius  corripit, 

I  I 

Rheumatismus  artus  majores,  rarissime  mino-  I 
res,  et  superiores  saepius  quam  inferiores  ;  po¬ 
dagra,  contfe  minores  inferioresque  occupat ; 
uno  ut  pollice  pedis  fere  circumscribitur,  nec 
eos  ^tate  integra  sed  seniores  plerumque  vexat. 
Pr^  omnibus,  aegri  historia  et  ratio  vivendi  an¬ 
te  morbi  insultum,  ad  certam  diagnosin  perdu-  : 

cent. 

—  »• 


Rheumatismus  a  Siphylitide  facilius  dignosci 
potest  \  in  hac  enim  dolores  in  media  ossium 
longorum  et  cranii  parte  sentiuntur ;  magis 
fixi  sunt  quam  dolores  in  Rheumatismo,  neque 
ulla  pyrexia  comitatur.  In  Rheumatismo  do¬ 
lores,  ut  supra  posuimus,  musculorum  ligamen¬ 
ta  et  aponeuroses  tendineas  circa  articulos  fere 


semper 

semper  afficiunt,  et  saepe  levissimo  tad:u  aspe¬ 
rantur,  quod  nunquam  in  Siphylitide  observa¬ 
tum. 

Raro  fit  ut  Lues  V^enerea  ossa  prius  afficiat, 
quam  in  aliis  partibus  vastationis  suae  signa 
relinquat ;  de  hoc  autem  certiores  fiamus 
oportet,  perscrutando  fauces  et  omnes  partes  in 
quibus  morbi  vestigia  superesse  suspicari '  fas 
est.  Ex  hujusmodi  investigationibus  haud  ti¬ 
mendum  est  ne  morbi  facile  internosci  possint, 
tumque  hi  tumque  alii  a  definitione  Cul- 
LEN  satis  patebunt ;  ad  alia  ergo  signa  decur^ 
rere  haud  pretium  laboris  esse  credimus. 


PROGNOSIS. 

Ab  experientia  pro  certo  discimus,  Rheu¬ 
matismi  finem  raro  funestum  evadere ;  tamen 
non  desunt  exempla  ubi  eyentus  lethalis  fuit. 
Hoc  cum  accidit,  fere  semper  comitantur  alii 
morbi,  ut  Typhus,  Phthisis,  Apoplexia.  Om- 


nuim 

nium  Phlegmasiarum  nulla  forsan  quae  diffici¬ 
lius  curatur  diutiusve  perstat ;  rarius  autem  ae¬ 
gri  periculum  adducit.  Morbi  cura  saepe  est 
difficilis,  et  medicamentis  vix  absolvitur ;  hoc 
praesertim  quando  malum  inveteraverat,  antea 
imperite  tradatum  fuit,  vel  aeger  iteratos  ejus¬ 
dem  impetus  passus  est.  -  Tunc  diri  effedus, 
arthrodynia  nimirum,  vel  rheumatismus  chro¬ 
nicus,  artkulorum  rigiditas,  paralysis  immedi¬ 
cabilis,  &c.  supervenire  solent. 

s 

Si  sudor  copiosus  erumpat,  aeger  bene  dormi¬ 
at,  pyrexiae  signa  leviora  fiant,  si  pulsus  fit 

\ 

mollis,  nec  adeo  frequens,  et  remedia  idonea  ab 
initio  morbi  data  fuerint,  aegrum  cito  et  tuto 
sanitatem  recuperaturum  praedicere  fas  est. 
Prognosis  fausta  ulterius  firmabitur,  si  urina 
sedimentum  deponat,  cibi  appetentia  redeat, 
et  lingua  humida  mundaque  fiat.  Diarrhoea, 
sanguinis  ex  aliqua  parte  profluvium,  vel  ery¬ 
thema,  signa  sunt  quae  haud  raro  morbum  sol¬ 
vunt, 

RATIO  MEDENDI. 

CoM  ab  omnibus  concedatur,  Rheumatismum 
acutum  e  statu  corporis  phlogistico  pendere, 
consilium  medendi  primum  manifestum  appa¬ 
ret  ;  videlicet,  corporis  calorem  au6lum  tollere, 
aftlonemque  immodicam  cordis  et  arteriarum 
lenire,  et  praecipue  sanguinis  impetum  in  parti¬ 
bus  dolentibus  minuere.  . 

Regimen  untiphlogisticum,  quo  omnium  irri¬ 
tantium,  quae  machiuce  humanae  ferd  semper 
admoventur,  imminutionem,  aut  evitationem 
significamus,  per  totum  morbi  cursum  necessa- 
rium  est  ^  horum  irritantium  praecipua  sunt 
calor,  diaeta  stimulans,  liquores  generosi,  animi 
corporisque  exercitatio,  &c.  Vis  caloris  in  aegri 
cubiculo  ultra  gradum  sexagesimum  secundum 
Fahr,  assurgere  nunquam  debet.  Diaeta  sit  le- 
nis  et  concodu  facilis;  juscula,  pinguedine 
iamota,  poma  pista,  aliique  frudus  acidi,  &c. 

idonea  sunt.  Pro  potu,  bibat  decorium  furfu¬ 
ris,  panis,  seminum  hordei  distichi,  et  alia  hu¬ 
jusmodi,  qu2e  alvum  potius  solvunt  quam  as¬ 
tringunt. 

Intestina  modice  fusa  per  totum  morbi  de- 
cursum  necesse  est,  ut  nullum  irritationis  ab 
indurato  vel  putrescente  stercore  oriatur  :  hoc 
facile  prostabunt,  enemata  laxantia,  sales  neu¬ 
trales  (quales  tartris  potasso,  tartris  potassae 
et  sodo,  phosphas  sodae,  sulphas  magnesio, 
&c.),  manna,  frudlius  tamarindi  Indici,  folio¬ 
rum  cassiae  sennae  infusio }  vel  hoc  officio  sub- 
murias  hydrargyri  in  dosibus  minoribus  funga¬ 
tur,  nam  ut  in  aliis  phlegmasiis  vim  propriam 
ultra  intestinorum  stimulationem  exerceie  vi¬ 
detur. 

r 

Liquores  omnes  generosiores,  puta  fermen¬ 
tati,  qtiipp^  quo  omnia  non  solum  corpus 

calefaciunt  et  stimulant,  sed  etiam  animum 

proter 

praeter  modum  excitant,  cautissime  evitanda 
sunt. 

Quum  primum  signa  pjrexiae  inceperunt, 
vomitoria  aptissime  adhibeantur,  corporis  sys¬ 
tema  concutiunt,  sudorem  cient,  alvum  deji¬ 
ciunt,  et  catenationem  forsan  febrilem  frangunt, 
atque  omnino  abigunt.  Si  pulsus  adhuc  vali¬ 
dus,  plenus  et  frequens  perstet,  sine  doloris  et 
anxietatis  febrilis  levamine,  sanguinis  detrac¬ 
tio  fieri  debet.  Quandocunque  missio  sangui¬ 
nis  necessaria  videtur,  observandum  est  eun¬ 
dem  ex  orificio  magno  fluentem  multo  plus  ad 
/ 

inflammationem  tollendam  valere,  quam  co¬ 
piam  longe  majorem,  tarde  ex  orificio  parvo 
missam.  Quod  ad  sanguinis  copiam  detrahen¬ 
dam  attinet,  nulla  vix  praecepta  generalia  tradi 
possunt  :  haeC  res  aegri  viribus,  aetate,  sexu, 
corporis  habitu,  artuum  dolore,  arteriarum  per¬ 
cussu  et  frequentiore,  aut  rariore  hujus  evacua¬ 
tionis  usu,  dirigatur  oportet.  Quamvis  autem 
sanguinis  detradio  aliis  remediis  prostat,  ean- 

C'  dem 


l8  DE  RHEUMATISMO  ACUTO.' 

dem  tamen  ultra  modum  adhibitam,  pessimos 
efFedus,  nimirum  debilitatem,  artbrodyniam, 
hydropem,  aliasque  affectiones  ex  virium  defec¬ 
tu  pendentes  edere,  medicus  in  memoria  sem- 
per  tenere  debet.  Rubore,  tumore,  doloreque 
partium  laborantium  valde  prementibus,  san¬ 
guis  ex  bis  locis  missus  plurimum  prodest :  hoc 
consilio  hirudines  vel  cucurbitulae  cruentae, 
partibus  admoveantur. 

Medicamenta  sudorem  moventia  ad  diathesin 
phlogisticam  minuendam  bene  respondent ;  et 
inter  haec  pulvis  ipecacuanhae  cum  opio,  sub- 
muriate  hydrargyri  conjundlus,  ob  magnam 
quam  rheumaticis  affert  utilitatem,  jure  antepo¬ 
nitur.  Si  haud  raro  inveniuntur,  quibus  sudor 
remediis  jam  diClis  difficillime  movetur ;  his 
modo  ante  in  tepidarium,  quam  medicamenta 
dentur,  sudor,  alioquin  parcus,  saepe  facile,  li- 
bereque  fluit.  Antea  sudat  aeger,  vestimentis 
laniis  indutus  sit,  quai  sudorem  absorbent,  lin¬ 
tea  enim  brevi  madida  fiunt,  ac  frigus  insigne, 

quod 

quod  sudorem  reprimit,  nunquam  non  gig¬ 
nunt. 

Cum  vis  diatheseos  phlogisticae  aliquatenus 
sublata  est,  sine  ulla  periculi  specie,  illud  contra 
rheumatismum  praestantissimum  remedium  Cor¬ 
tex  Peruvianus,  tutissime  adhiberi  potest.  Me 
minime  latet  medicorum  haud  paucorum  ti¬ 
mor  ad  hujus  remedii  usum,  dummodo  pyrexia 
premat :  de  hac  re  tamen  timorem  omnino  va¬ 
num  esse  credimus ;  pericula  quoque,  et  per  plu¬ 
rimos  annos  experientia,  D^^^^Haygarth,  atque 
clarissimi  Hamilton  praxis  in  Nosocomio 
Edinensi,  hujus  sententiae  veritatem  abunde 
probarunt.  Persuasum  habeo,  non  solum  om¬ 
ni  periculo  vacare,  sed  pyrexiam  quoque  levio¬ 
rem  reddere,  atque  pessimis  rheumatismi  acuti 
efFedlibus,  articulorum  nimirum  debilitati,  rigi¬ 
ditati  et  paralysi,  quae  haud  raro  ex  evacua¬ 
tionibus  profluunt,  feliciter  occurrere 

Formulae 

Formulae  omnium  forte  remediorum  simpli¬ 
ciores,  ubique  anteponendae  debent :  pulvis  er¬ 
go  corticis,  cum  eledluario  cassiae  sennae,  et  sy- 
rupo  corticis  aurantii,  aliove  simplice,  in  mas¬ 
sam  idoneam  confedlus,  vel  decodlo  ejusdem 
commistus,  assumi  commode.  Doses  medica¬ 
mentorum  quas  oportet  exhibere,  pro  ratione 
sexus,  aetatis,  pyrexiae  vel  ventriculi  status,  di¬ 
rigi  debent :  generatim,  scrupulum  vel  semi- 
drachma  ter  quaterve  in  die,  sine  ullo  incom¬ 
modo  a  ventriculo  recipitur.  Haustus  anody- 
nus  antimonialis  vespere  sumendus,  ad  tranquil¬ 
litatem  et  soporem  inducendum,  quam  maxi¬ 
me  conducit ;  sit  cura  tamen  alvum  quotidie 
dejicere,  ex  usu  enematum  vel  laxantium. 

Morbo  sublato  acuto,  magna  in  arthrody- 
niam  proclivitas  etiamnum  existit :  ad  ejus  im¬ 
petum  praecavendum,  corporis  exercitatio,  fri¬ 
gidarium,  partium  debilium  fridiones,  opti¬ 
me  conveniunt. 

I 

Nullae  causae  magis  timendae  quam  caloris  et 
frigoris  subitae  vicissitudines  ;  vestes  igitur  ido¬ 
neae,  praesertim  indusium  laneum  parentur,  et 
articuli  qui  vim  morbi  passi  sunt  lanula  invola 
vantur. 


Cum  primum  valetudo  et  partium  conditio 
permiserint,  aeger  ^quo  sub  Jove  sicco  quoti¬ 
die  vehatur,  et  frigidario  mane  per  plures  sep¬ 
timanas  utatur. 


FINIS. 

